Kabupatén Administrasi Kapuloan Seribu

Kabupatén Administrasi Kapuloan Seribu nyaéta hiji kabupatén administratif di Teluk Jakarta, 45 km kalereun Jakarta, Indonésia. Kabupatén Administrasi Kepuloan Seribu dibagi jadi dua wilayah, nyaéta Kepuloan Seribu Utara jeung Kepuloan Seribu Selatan. Ibu kota kabupatén ieu aya di P. Pramuka. Bupatina kiwari nyaéta Junaedi. Kepuloan Seribu mangrupa gugusan kapuloan nu aya di kaléreun Jakarta, persis pahareup-hareup jeung Teluk Jakarta. Ngaran Kepualauan Seribu henteu berarti pulo-pulona aya sarébu. Jumlah pulona ukur aya kurag leuwih 342 pulo, kaasup pulo-pulo keusik jeung terumbu karang boh nu aya tutuwuhannana atawa nu henteu. Pulo keusik jeung terumbu karang aya 158 siki. Henteu kabéh pulo nu aya di Kepuloan Seribu téh dicicingan ku manusa. Saperti pulo-pulo séjénna di Indonésia, sabagian gedé pulo di Kepuloan Seribu heneuweuh pangeusina. Kepuloan Seribu miboga poténsi nu teu saeutik dina pamekaran sagala rupa industri, di antarana pertambangan, perikanan sarta nu pangutamana mah pariwisata. Pikeun ngajaga kalastarian lingkungan sarta kasaimbangan ékologi, pamaréntah ngabagi gugusan kapuloan ieu jadi tilu zona. Zona kahiji, keur éksploitasi sumber daya alam. Kabeungharan di jerona bisa dicokot tur dimangpaatkeun sapinuhna keur kapentingan industri. Misalna terumbu karang paéh nu diéksploitasi keur kapentingan industri ubin taraso atawa lianna. Zona kadua, nyaéta pulo-pulo nu husus disadiakeun keur taman nasional atawa tujuan wisata alam. Zona katilu, ditangtukeun minangka kawasan cagar alam nu dilindungi. Kiwari Kepuloan Seribu jadi hiji kabupatén. Saméméhna daérah ieu mangrupa salah sahiji kacamatan di kota Jakarta Utara. Kalurahan jeung pulo Untung Jawa, Kapuloan Seribu, kode posna 14510 Pulo Tidung, Kapuloan Seribu, kode posna 14520 Pulo Panggang, Kapuloan Seribu, kode posna 14530 Pulo Kelapa, Kapuloan Seribu, kode posna 14540 Referensi Tempo ogé Pulo Bidadari Tumbu luar (id) Kepuloan Seribu di jakarta.go.id Archived 2005-05-08 di Wayback Machine (id) Informasi mengenai taman nasional (en) Foto-foto di trekearth.com (id) "Berharap Dapat Bonus Listrik", KOMPAS, 7 November 2005 (id) Laporan Status Lingkungan Hidup Daerah Propinsi DKI Jakarta taun 2002 oleh Badan Pengelolaan Lingkungan Hidup Provinsi DKI Jakarta Archived 2006-11-08 di Wayback Machine (en) Daftar flora dan fauana pulo Rambut oleh Wetlands International Archived 2004-10-19 di Wayback Machine (id) Blog yang menceritakan tentang pulo-pulo Kep.Seribu dan hal unik di dalamnya